ગુવાહાટી (આસામ): સ્થાનિક સમાચાર માધ્યમોએ આસામના મુખ્ય પ્રધાન તરુણ ગોગોઈને રાજ્યનો વિકાસ કરવા માટે ગુજરાતના મુખ્ય પ્રધાન નરેન્દ્ર મોદી અને બિહારના મુખ્ય પ્રધાન નીતીશકુમાર પાસેથી શીખ લેવાની સલાહ આપી એથી નારાજ થયેલા મુખ્ય પ્રધાને ગઈ કાલે કહ્યું હતું કે ‘મારે શા માટે મોદી કે નીતીશકુમાર પાસેથી બોધપાઠ લેવો જોઈએ. મારા રાજ્યે ગુજરાત અને બિહાર કરતાં પણ સારો વિકાસ કયોર્ છે. હું આયોજન પંચના રિપોર્ટને ટાંકીને કહું છું કે નરેન્દ્ર મોદીએ તો પહેલેથી વિકસિત રાજ્યનો વિકાસ કર્યો છે, જ્યારે મેં તો અવિકસિત રાજ્યનો વિકાસ કર્યો છે. હું ઉપરાષ્ટ્રપતિપદની રેસમાં નથી. મારે રાજ્યની જ સેવા કરવી છે.’